L/R/U prima di (e doppu di) na cunzunanti

Sta lista ammustra ddi vucàbbuli siciliani chi dirìvanu di palori, quasi sempri latini, chi avìanu origginalmenti na «L» prima di na cunzunanti. La lista ammustra quali forma veni prifiruta pâ lingua scritta.  Ogni tantu è abbastanti chiaru ca du formi sunnu accittàbbili tali e quali.  Nutati:  davanti li soni labbiali (p, b, v, f, m), lu sicilianu quasi sempri usa la «R» mmeci dâ «L».  La «U» si usa siddu la cunzunanti chi veni appressu è na «T» o na «S» o na «Z» o na «C+i/e». A voti la «L» cadi cumpletamenti senza èssiri sustituiuta di nudda àutra littra. Sulu raramenti prifiremu li cunzunanti duppiati (mmeci d'usari na «L», «R» o «U»).

Tèrmini dirivati di palori cuntinenti L +: C duci, D, T, S, Z
Sempri trasfòrmanu la «L» urigginaria nta na «U»:
 autaru o altaru (lat. altare)
 àutru (lat. alter; fr. autre; sp. otro)
 àutu (lat. altus; fr. haut)
 arzari o auzari (li carti) (it. alzare; fr. hausser)
 càuci (lat. calx)
 caucina o quacina (it. calcina; sp. calcina)
 càuciu (lat. calceus)
 caudiari o quadiari (it. scaldare)
 càudu (lat. caldus)
 causetti o quasetti (it. calzette)
 càusi (lat. calceus)
 cèusu (lat. celsus)
 fàuci (lat. falcem; fr. faux)
 fàuda (it. falda; prov. fauda; an. fr. faude)
 fàusu (lat. falsus; fr. fausse)
 feltru o fèutru (lat. feltrum; fr. feutre)
 mèusa (cat. melsa)
 sarsa o sàusa (lat. salsa; fr. sauce)
 sasizza o sausizza (lat.  salsicia; fr. saucisse; prov. sausissa)
 saudari o sardari (lat. solidare, sol'dare; it. saldare; fr. souder; prov. saoudar)
 sàutu (lat. saltus; fr. saut)
 sautari (lat. saltare; prov. sautar; fr. sauter)
Eccizzioni:
 salteriu (lat. psalterium) 
 gesiminu o gesuminu (ar. giasamun; pers. giasemin) o gelsuminu o gersuminu (it. gelsomino)

Quannu la «L» è già priciduta di na «U» o di na «O», la «L» cadi senza chi nudda àutra littra pigghia lu so' postu:
 cuteddu (lat. cultellus)
 duci (lat. dulcis; fr. doux; port. duce)
 puci (it. pulce)
 pusu (lat. pulsus)
 vota (lat. volta; prov. vouta; fr. voûte)
 vutari (lat. volutare, vol'tare)
Eccizzioni:
 cultu (lat. cultus)
 risultatu o risurtatu (it. risultato)
 sordi
 surdatu
 surtantu (it. soltanto)
 surtanu/surtanina

Tèrmini dirivati di palori cuntinenti L +: B, C dura, F, M, P, V
 accavalcari o cravaccari (it. cavalcare)
 almenu o armenu
 arba (lat. alba)
 arbularu (it. albereto)
 arca (it. alga)
 archimìa (it. alchimia)
 arcova
 arma (it. anima)
 armalu (it. animale)
 barcuni (it. balcone)
 calma
 calmu
 carcagnata (it. calcagnata)
 carcagnu (lat. calcaneum)
 cavalcatura o cavarcatura (it. cavalcatura)
 corpu (it. colpu)
 curcari (lat. collocare)
 curpa (it.colpa)
 elmu o ermu (it. elmo)
 finarmenti
 fùlmini o fùrmini (it. fulmine)
 giarnu (norm. jauln; ant. fr. jalne; fr. jaune)
 marva (it. malva)
 parma (it. palma)
 parrari
 piattu o prattu (it. piatto)
 piaciri o pràciri (it. piacere)
 pulpa o purpa (it. polpa)
 pulpetta o purpetta (it. polpetta)
 pùrvuli (it. polvere)
 qualchi o quarchi
 quarcunu o quarchidunu
 prumuni o pulmuni (it. polmoni)
 risòrbiri o risòrviri (it. prendere una resoluzione)
 sabbietta o sarvietta (it. tovagliolo)
 sarpa (it. salpa)
 salpari o sarpari (it. salpare)
 sarvaggiu (it. selvaggio)
 sarvari (it. salvare)
 sarvia (it. salvia)
 scelta
 sceltu o scertu (it. scelto)
 spicialmenti o spiciarmenti (it. specialmente)
 sùrfaru (it.  zolfo)
 ùlcira o ùcciula (it. ulcera)
 ùltimu o ùrtimu
 urpi o vurpi (it. volpe)
 vulcanu (it.vulcano)

Tèrmini dirivati di palori cuntinenti na "L" doppu n'àutra cunzunanti

 afflittu o affrittu (lat. afflictus)
 cresia o chiesa (gr. ekklesia; lat. ecclesia)
 friscari (it. fischiare)
 nglisi o ngrisi (it. inglese)

Catigurìa:Lingua siciliana